En nokså liten (6-8 mm), helsvart blomsterflue, ganske sterkt hårete. Særlig hannen er kraftig bestøvet (pudret) og matt, hunnen kan være noe blank. Fasettøynene er nakne. Antennene er nokså små, rødbrune til svarte. Ansiktet har et påfallende, bredt pudret tverrbånd under antennefestet. Kroppen er kledt med ganske lange, lyse hår. Beina er helsvarte, vingene litt gråaktig røykfargede.